સપાના રાજ્યસભા સાંસદ જયા બચ્ચને એક ન્યૂઝ પેપરના ખાસ કાર્યક્રમ આઈડિયા એક્સચેન્જમાં પોતાના ઘરના ખાસ વાતો જણાવી. તેમણે કહ્યું કે, તે પોતાના પતિ અને સદીના શહેનશાહ અમિતાભ બચ્ચન સાથે ટીવી નથી જોતા. જયાએ કહ્યું, અમિતાભ મોટે ભાગે સ્પોર્ટ્સ ચેનલ જુએ છે. તેમની સાથે દીકરો અભિષેક પણ સ્પોર્ટ્સ ચેનલ જુએ છે. બાપ-દીકરો સાથે મળીને તેનો આનંદ માણે છે. સપા સાંસદે કહ્યું કે, તેમના માટે સ્પોર્ટ્સ ચેનલ જોવી વધારે બોરિંગ હોય છે, આથી તે બીજા રૂમમાં ટીવી જુએ છે.